open-index/open-wikipedia-markdown huggingface dataset:
Σιγισμούνδος Γ΄ του Άνχαλτ-Ντέσαου

Ο **Σιγισμούνδος Γ΄**, γερμ. Sigismund III. (1456 - 27 Νοεμβρίου 1487) από τον Οίκο των Ασκάνια ήταν πρίγκιπας του Άνχαλτ-Ντέσαου (1474-1487).

## Βιογραφία
Ήταν ο τέταρτος γιος του Γεωργίου Α΄, πρίγκιπα του Άνχαλτ-Ντέσαου και της Άννας, κόρης του Αλβέρτου Η΄, κόμη του Λίντο-Ρουπίν.

Το 1474 διαδέχθηκε τον πατέρα του μαζί με τους αδελφούς του Ερνέστο Α΄, Γεώργιο Β΄ και Ροδόλφο Δ΄, αφού ο νόμος του Οίκου των Ασκάνια δεν επέτρεπε τη διαίρεση του πριγκιπάτου.

Το 1487 απεβίωσε σε ηλικία 31 ετών άγαμος και έμειναν οι τρεις υπόλοιποι αδελφοί στο πριγκιπάτο του Άνχαλτ-Κέτεν.

## Παραπομπές


## Πηγές
* 
* August Ludwig Fürst v.Anhalt-Köthen Genealogical database by Herbert Stoyan

Κατηγορία:Οίκος των Ασκάνια
Γεώργιος Γ΄ του Άνχαλτ-Ντέσαου

Ο **Γεώργιος Γ΄** (γερμ.: *Georg III.*, 15 Αυγούστου 1507 - 17 Οκτωβρίου 1553) από τον Οίκο των Ασκάνια ήταν πρίγκιπας του Άνχαλτ-Ντέσαου (1516-44) και μετά του Άνχαλτ-Πλέτσκαου (1544-53).

## Βιογραφία
Ήταν ο δευτερότοκος γιος του Ερνέστου Α΄, πρίγκιπα του Άνχαλτ-Ντέσαου και της Μαργαρίτας των Ποντιέμπραντυ, κόρης του Ερρίκου Α΄, δούκα του Μύνστερμπεργκ-Ελς.

Το 1516 διαδέχθηκε τον πατέρα του αρχικά μαζί με τους αδελφούς του Ιωάννη Ε΄ και Ιωακείμ Α΄, καθώς ο νόμος του Οίκου των Ασκάνια δεν επέτρεπε τη διαίρεση του πριγκιπάτου. Ωστόσο το 1544 μοίρασαν το Ντέσαου: ο Ιωάννης Ε΄ έλαβε το Τσερμπστ, ο Γεώργιος Γ΄ το Πλέτσκαου και ο Ιωακείμ Α΄ το Ντέσαου.

Το 1553 απεβίωσε στο Ντέσαου σε ηλικία 46 ετών, άγαμος. Τον διαδέχθηκαν τα ανίψια του Κάρολος Α΄, Ιωακείμ Ερνέστος και Βερνάρδος Ζ΄, τέκνα του Ιωάννη Ε΄.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan

## Παραπομπές


Κατηγορία:Οίκος των Ασκάνια
Ιωακείμ Α΄ του Άνχαλτ-Ντέσαου

O **Ιωακείμ Α΄**, γερμ. Joachim I. (7 Αυγούστου 1509 - 6 Δεκεμβρίου 1561) από τον Οίκο των Ασκάνια ήταν πρίγκιπας του Άνχαλτ-Ντέσαου (1516-44) μαζί με τα αδέλφια του και μετά τη διαίρεση του πριγκιπάτου, του Άνχαλτ-Ντέσαου (1544-61).

## Βιογραφία
Ήταν ο τρίτος γιος του Ερνέστου Α΄, πρίγκιπα του Άνχαλτ-Ντέσαου και της Μαργαρίτας των Ποντιέμπραντυ, κόρης του Ερρίκου Α΄, δούκα του Μύνστερμπεργκ-Ελς.

Το 1516 διαδέχθηκε τον πατέρα του αρχικά με τους αδελφούς του Ιωάννη Ε΄ και Γεωργίου Γ΄, μια και ο νόμος του Οίκου των Ασκάνια δεν επέτρεπε τη διαίρεση του πριγκιπάτου. Όμως το 1544 διαίρεσαν την επικράτεια και ο Ιωάννης Ε΄ έλαβε το Τσερμπστ, ο Γεώργιος Γ΄ το Πλέτσκαου και ο Ιωακείμ Α΄ το Ντέσαου.

Το 1561 απεβίωσε στο Ντέσαου σε ηλικία 52 ετών. Ήταν άγαμος και τον διαδέχθηκαν οι ανιψιοί του Ιωακείμ Ερνέστος και Βερνάρδος Ζ΄.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan

## Παραπομπές


Κατηγορία:Οίκος των Ασκάνια
Γεώργιος Μαρτινέλης

Ο **Γεώργιος Μαρτινέλης** (1836–1896) ήταν Έλληνας ποιητής.

## Βιογραφικά στοιχεία
Γεννήθηκε το 1836 στην Κέρκυρα και σπούδασε στο Ιόνιο Γυμνάσιο. Στη συνέχεια μετέβη στην Κεφαλονιά και Ιταλία, όπου έμεινε για λίγα χρόνια πραγματοποιώντας σπουδές. Με το πέρας των σπουδών του επέστρεψε στην πατρίδα του όπου ξεκίνησε αγώνες για την ένωση των Επτανήσων με την Ελλάδα. Ο πατέρας του τον έστειλε στην Οδησσό για να ασχοληθεί με το εμπόριο. Ωστόσο, αποβιβάστηκε από το πλοίο όταν έφτασε στην Κωνσταντινούπολη και επέστρεψε στην Κέρκυρα. Λόγω της δράσης του για την ένωση με την Ελλάδα, οι Άγγλοι τον εξόρισαν για οκτώ μήνες στα Κύθηρα. Τελικά πήρε πτυχίο νομικής από την Ιόνιο Ακαδημία χωρίς όμως να ασκήσει ποτέ το επάγγελμα του δικηγόρου.

Εμφανίστηκε για πρώτη φορά στα γράμματα το 1874 με την έμμετρη σάτιρά του *Αυλικοί και κομματάρχαι*. Ανήκε στην Επτανησιακή Σχολή και έγραφε στη δημοτική γλώσσα με έντονη λυρική διάθεση και ευαισθησία. Πέθανε το 1896 στην Κέρκυρα, ενώ μετά το θάνατό του η κόρη του εξέδωσε ποιητική συλλογή με έργα του, με τίτλο *Τραγούδια*. Ήταν μέλος της Μεγάλης Τεκτονικής Στοάς της Ελλάδας.

## Εργογραφία
Στα σημαντικότερα έργα του περιλαμβάνονται τα εξής:
**Ο διακονιάρης*, 1878.
**Ήρωες του Μαυροβουνίου*, 1879.
**Εθνικές εικόνες*, 1887.
**Εις τον θάνατον του Κανάρη*, 1889
**Ερωτικά*.

## Παραπομπές



Κατηγορία:Επτανησιακή Σχολή
Κάρολος Α΄ του Άνχαλτ-Τσερμπστ

Ο **Κάρολος Α΄**, γερμ. Karl I (17 Νοεμβρίου 1534 - 4 Μαΐου 1561) από τον Οίκο των Ασκάνια ήταν πρίγκιπας του Άνχαλτ-Τσερμπστ (1551-61) και του Άνχαλτ-Πλέτσκαου (1553-61).

## Βιογραφία
Ήταν ο πρωτότοκος γιος του Ιωάννη Ε΄ πρίγκιπα του Άνχαλτ-Τσερμπστ και της Μαργαρίτας του Χοεντσόλερν, κόρης του Ιωακείμ Α΄ Νέστορα εκλέκτορα του Βρανδεμβούργου.

Το 1551 διαδέχθηκε τον πατέρα του μαζί με τους μικρότερους αδελφούς του Ιωακείμ-Ερνέστο και Βερνάρδο Ζ΄, καθώς ο νόμος του Οίκου των Ασκάνια δεν επέτρεπε διαίρεση του πριγκιπάτου. Το 1557 απεβίωσε ο θείος τους Γεώργιος Γ΄ πρίγκιπας του Άνχαλτ-Πλέτσκαου και οι τρεις αδελφοί κληρονόμησαν την επικράτειά του.

Το 1561 απεβίωσε στο Τσερμπστ σε ηλικία 27 ετών. Απεβίωσε άτεκνος και στη διακυβέρνηση του πριγκιπάτου έμειναν οι δύο αδελφοί του.

## Οικογένεια
Νυμφεύτηκε την Άννα, κόρη του Μπάρνιμ ΙΑ΄ δούκα της Πομερανίας· δεν απέκτησαν απογόνους.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan

## Παραπομπές σε πηγές


Κατηγορία:Οίκος των Ασκάνια
Βερνάρδος Ζ΄ του Άνχαλτ-Τσερμπστ

Ο **Βερνάρδος Ζ΄**, γερμ. Bernhard VII (17 Μαρτίου 1540 - 1 Μαρτίου 1570) από τον Οίκο των Ασκάνια ήτανν πρίγκιπας του Άνχαλτ-Τσερμπστ (1551-70), του Άνχαλτ-Πλέτσκαου (1553-70), του Άνχαλτ-Ντεσάου (1561-70) και του Άνχαλτ-Κέτεν (1562-70).

## Βιογραφία
Ήταν ο τρίτος γιος του Ιωάννη Ε΄ πρίγκιπα του Άνχαλτ-Τσερμπστ και της Μαργαρίτας των Χοεντσόλερν, κόρης του Ιωακείμ Α΄ Νέστορα εκλέκτορα του Βανδεμβούργου.

Το 1551 διαδέχθηκε τον πατέρα του μαζί με τους μεγαλύτερους αδελφούς του Κάρολο Α΄ και Ιωακείμ-Ερνέστο, καθώς ο νόμος του Οίκου των Ασκάνια δεν επέτρεπε τη διαίρεση του πριγκιπάτου. Το 1553 απεβίωσε ο θείος τους Γεώργιος Γ΄ πρίγκιπας του Άνχαλτ-Πλέτσκαου και τον διαδέχθηκαν. Το Μάιο του 1561 απεβίωσε ο Κάρολος Α΄ και τρεις μήνες μετά ο θείος τους Ιωακείμ Α΄ πρίγκιπας του Άνχαλτ-Ντεσάου, τον οποίον κληρονόμησε ο Ιωακείμ-Ερνέστος και ο Βερνάρδος Ζ΄. Το 1566 διαδέχθηκαν τον εξάδελφο του πατέρα τους Βόλφγκανκ πρίγκιπα του Άνχαλτ-Κέτεν. Έτσι αποκαταστάθηκε η ενότητα του Άνχαλτ.

Το 1570 απεβίωσε σε ηλικία 30 ετών και ο αδελφός του Ιωακείμ-Ερνέστος έμεινε μόνος κύριος του Άνχαλτ.

## Οικογένεια
Νυμφεύτηκε το 1565 την Κλάρα, κόρη του Φραγκίσκου των Γουέλφων δούκα του Γκίφχορν και απέκτησαν ένα γιο, που απεβίωσε ενός έτους.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan

## Παραπομπές


Κατηγορία:Οίκος των Ασκάνια
Χριστιανός Α΄ του Άνχαλτ-Μπέρνμπουργκ

Ο **Χριστιανός Α΄**, γερμ. Christian I (11 Μαΐου 1568 - 17 Απριλίου 1630) από τον Οίκο των Ασκάνια ήταν αρχικά πρίγκιπας του Άνχαλτ (1586-1603) μαζί με τους αδελφούς του και μετά τη διαίρεση του Άνχαλτ, πρίγκιπας του Άνχαλτ-Μπέρνμπουργκ (1603-1630).

## Βιογραφία
Ήταν ο δευτερότοκος γιος του Ιωακείμ Ερνέστου, πρίγκιπα του Άνχαλτ και της Αγνής, κόρης του Βόλφγκανγκ Α΄, κόμη του Μπάρμπυ-Μύλινγκεν.

Το 1630 απεβίωσε στο Μπέρνμπουργκ σε ηλικία 62 ετών και τον διαδέχθηκαν οι γιοί του: ο Χριστιανός Β΄ στο μεγαλύτερο μέρος του Άνχαλτ-Μπέρνμπουργκ και ο Φρειδερίκος στο Χάρτσγκεροντε.

## Οικογένεια
Νυμφεύτηκε το 1595 την Άννα του Μπέντχαϊμ-Στάινφουρτ, κόρη του Άρνολντ Γ΄ κόμη του Τέκλενμπουργκ-Λίμπουργκ και είχε τέκνα:
* Χριστιανός Β΄ 1599-1656, πρίγκιπας του Άνχαλτ-Μπέρνμπουργκ.
* Ελεονώρα-Μαρία 1600-1657, παντρεύτηκε τον Ιωάννη-Αλβέρτο Β΄ δούκα του Μεκλεμβούργου.
* Σίβυλλα-Ελισάβετ 1602-1648.
* Άννα-Σοφία 1604-1640.
* Λουίζα-Αμαλία 1606-1635.
* Ερνέστος 1608-1632, συνταγματάρχης του Ιππικού της Σαξονίας, απεβ. στη μάχη του Λύτσεν.
* Αμοένα-Ιουλιανή 1609-1628.
* Φρειδερίκος 1613-1670, πρίγκιπας του Άνχαλτ-Χάρτσγκεροντε.
* Σοφία-Μαργαρίτα 1615-1673, παντρεύτηκε τον εξάδελφό της Ιωάννη-Καζιμίρ, πρίγκιπα του Άνχαλτ-Ντέσαου.
* Δωροθέα-Ματθίλδη 1617-1656.
* άλλα έξι τέκνα, που απεβίωσαν ανήλικα.

## Πηγές
* Parker, Geoffrey (ed.) (1997): The Thirty Years' War: Second Edition. Routledge.
* Pursell, Brennan C. The Winter King. Aldershot: Ashgate, 2003.
* Yates, Frances. The Rosicrucian Enlightenment. London; New York: Routledge, 1972. ISBN 0-415-26769-2

## Παραπομπές


Κατηγορία:Οίκος των Ασκάνια
Φρειδερίκος του Άνχαλτ-Χαρτσγκερόντε

Ο **Φρειδερίκος** (γερμ.: *Friedrich von Anhalt-Bernburg-Harzgerode*, 16 Νοεμβρίου 1613 - 30 Ιουνίου 1670) από τον Οίκο των Ασκάνια ήταν πρίγκιπας του Άνχαλτ-Χαρτσγκερόντε (1635-1670).

## Βιογραφία
Ήταν ο τρίτος γιος του Χριστιανού Α΄, πρίγκιπα του Άνχαλτ-Μπέρνμπουργκ και της Άννας, κόρης του Άρνολντ Γ΄ κόμη του Μπέντχαϊμ-Στάινφουρτ-Τέκλενμπουργκ-Λίμπουργκ.

Το 1670 απεβίωσε στο Πλέτσκαου σε ηλικία 57 ετών και τον διαδέχθηκε ο μόνος γιος του Γουλιέλμος-Λουδοβίκος.

## Οικογένεια
Νυμφεύτηκε πρώτα το 1642 την Ιωάννα-Ελισάβετ, κόρη του Ιωάννη-Λουδοβίκου πρίγκιπα του Νάσσαου-Χάνταμαρ και είχε τέκνα:
* Γουλιέλμος-Λουδοβίκος 1643-1709.
* Ελισάβετ-Καρλόττα 1647-1723, παντρεύτηκε πρώτα τον εξάδελφο του πατέρα της Γουλιέλμο-Λουδοβίκο πρίγκιπα του Άνχαλτ-Κέτεν και μετά τον Αύγουστο δούκα του Σλέσβιχ-Χόλσταϊν-Σόντερμπουργκ-Πλεν-Νόρμπουργκ.

Το 1647 απεβίωσε η Ιωάννα Ελισάβετ και ο Φρειδερίκος έκανε το 1657 δεύτερο γάμο με την Αικατερίνη, κόρη του Σίμωνα Ζ΄ κόμη του Λίππε.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan

## Παραπομπές


Κατηγορία:Οίκος των Ασκάνια
Γουλιέλμος Λουδοβίκος του Άνχαλτ-Χαρτσγκερόντε

Ο **Γουλιέλμος Λουδοβίκος**, γερμ. Wilhelm Ludwig (18 Αυγούστου 1643 - 14 Οκτωβρίου 1709) από τον Οίκο των Ασκάνια ήταν πρίγκιπας του Άνχαλτ-Χαρτσγκερόντε (1670-1709).

## Βιογραφία
Ήταν ο μόνος γιος του Φρειδερίκου, πρίγκιπα του Άνχαλτ-Χαρτσγκερόντε και της Ιωάννας Ελισάβετ, κόρης του Ιωάννη Λουδοβίκου, πρίγκιπα του Νάσσαου-Χάνταμαρ.

Το 1709 απεβίωσε στο Χαρτσγκερόντε σε ηλικία 66 ετών. Ήταν άτεκνος και το Χαρτσγκερόντε περιήλθε στον εξάδελφό του Βίκτωρα Αμεδαίο, πρίγκιπα του Άνχαλτ-Μπέρνμπουργκ, από το οποίο αποσπάστηκε.

## Οικογένεια
Νυμφεύτηκε το 1671 την Ελισάβετ Αλβερτίνη, κόρη του Αλβέρτου Όθωνα Β΄, κόμη του Ζολμς-Λάουμπαχ· δεν απέκτησαν απογόνους.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan

## Παραπομπές σε πηγές


Κατηγορία:Οίκος των Ασκάνια
Βίκτωρ Αμεδαίος του Άνχαλτ-Μπέρνμπουργκ

Ο **Βίκτωρ Αμεδαίος**, γερμ. Viktor Amadeus (6 Οκτωβρίου 1634 - 14 Φεβρουαρίου 1718) από τον Οίκο των Ασκάνια ήταν πρίγκιπας του Άνχαλτ-Μπέρνμπουργκ (1656-1718).

## Βιογραφία
Ήταν ο πρωτότοκος (επιζήσας) γιος του Χριστιανού Β΄, πρίγκιπα του Άνχαλτ-Μπέρνμπουργκ και της Ελεονώρας-Σοφίας, κόρης του Ιωάννη Β΄, δούκα του Σλέσβιχ-Χόλσταϊν-Σόντερμπουργκ.

Το 1718 απεβίωσε στο Μπέρνμπουργκ σε ηλικία 84 ετών και τον διαδέχθηκε ο πρωτότοκος γιος του Κάρολος Φρειδερίκος.

## Οικογένεια
Νυμφεύτηκε το 1667 την Ελισάβετ των Βίττελσμπαχ, κόρη του Φρειδερίκου κόμη του Παλατινάτου-Τσβάιμπρυκεν και είχε τέκνα:
* Κάρολος-Φρειδερίκος 1668-1721, πρίγκιπας του Άνχαλτ-Μπέρνμπουργκ.
* Λέμπρεχτ 1669-1727, πρίγκιπας του Άνχαλτ-Τσάιτς-Χόυμ.
* Ιωάννης-Γεώργιος 1674-1691 απεβ. 17 ετών, Σοφία-Ιουλιάνα 1672-1674 απεβ. 2 ετών, Χριστιανός 1675 απεβ. νήπιο, ένας γιος 1677 απεβ. νήπιο.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan

## Παραπομπές σε πηγές


Κατηγορία:Οίκος των Ασκάνια
Λέμπρεχτ του Άνχαλτ-Τσάιτς-Χόιμ

Ο **Λέμπρεχτ**, γερμ. Lebrecht (28 Ιουνίου 1669 - 17 Μαΐου 1727) από τον Οίκο των Ασκάνια ήταν πρίγκιπας του Άνχαλτ-Τσάιτς-Χόιμ (1718-1727).

## Βιογραφία
Ήταν ο δευτερότοκος γιος του Βίκτωρα Αμεδαίου, πρίγκιπα του Άνχαλτ-Μπέρνμπουργκ και της Ελισάβετ των Βίττελσμπαχ, κόρης του Φρειδερίκου, κόμη του Παλατινάτου-Τσβάιμπρυκεν.

Το 1727 απεβίωσε στο Μπέρνμπουργκ σε ηλικία 58 ετών και τον διαδέχθηκε ο πρωτότοκος γιος του Βίκτωρ Α΄.

## Οικογένεια
Νυμφεύτηκε πρώτα το 1692 την Καρλόττα του Νάσσαου, κόρη του Αδόλφου πρίγκιπα του Νάσσαου-Σάουμπουργκ και είχε τέκνα:
* Βίκτωρ Α΄ 1693-1772, πρίγκιπας του Άνχαλτ-Μπέρνμπουργκ-Σάουμπουργκ-Χόιμ.
* Ελισάβετ-Καρλόττα 1696-1754.
* Χριστιανός 1698-1720.

Το 1700 απεβίωσε η Καρλόττα και ο Λέμπρεχτ το 1702 έκανε δεύτερο γάμο με την Εβερδίνη-Ιακώβη-Βιλελμίνη, κόρη του Ιωάννη-Γεωργίου βαρόνου του Βέεντε, κυβερνήτη του Χράβε και είχε τέκνα:
* Καρλόττα-Βιλελμίνη 1704-1766, παντρεύτηκε τον Γουλιέλμο λαντγράβο της Έσσης-Φίλιπσταλ-Μπάρχφελντ.
* Ιωσήφ-Κάρολος 1706-1737.
* Σοφία-Χριστίνα-Εβεραρδίνη 1710-1784, παντρεύτηκε τον Χριστιανό, πρίγκιπα του Σβάρτσμπουργκ-Ζόντερσχαουζεν (γιο του Χριστιανού-Γουλιέλμου Α΄).
* Βίκτωρ-Λέμπρεχτ 1711-1737.

Το 1724 απεβίωσε η Εβερδίνη-Ιακώβη-Βιλελμίνη και το 1725 ο Λέμπρεχτ έκανε τρίτο γάμο με τη Σοφία-Σίβυλλα, κόρη του Γιουστ-Αδάμ του Ίνγκερσλεμπεν. Ο γάμος ήταν μοργανατικός· δεν απέκτησαν απογόνους.

## Πηγές
* The Holzappel Case
* Anhalt-Weede
* Morganatic and Unequal Marriage in German Law

## Παραπομπές


Κατηγορία:Οίκος των Ασκάνια
Combat 18

Η **Combat 18** (**C18**) είναι νεοναζιστική οργάνωση. Ιδρύθηκε στο Ηνωμένο Βασίλειο, έχοντας δεσμούς με κινήματα στις ΗΠΑ, και έκτοτε έχει εξαπλωθεί και σε άλλες χώρες. Τα μέλη της Combat 18 έχουν θεωρηθεί ύποπτοι για πολυάριθμους θανάτους μεταναστών, μη-λευκών και άλλων μελών της C18. Το "18" στο όνομά της προέρχεται από τα αρχικά του Αδόλφου Χίτλερ (Adolf Hitler).

Τα μέλη της στο Ηνωμένο Βασίλειο αποκλείονται από την προσχώρηση στη Βρετανική Υπηρεσία Φυλακών και στην αστυνομία.

## Ιστορία
### Ίδρυση
Η Combat 18 σχηματίστηκε στις αρχές του 1992. Μεταξύ των ιδρυτών ήταν ο Τσάρλι Σάρτζεντ και ο Χάρολντ Κόβινγκτον. Η C18 σύντομα έγινε αντικείμενο προσοχής σε εθνικό επίπεδο, λόγω των απειλών για βία εναντίων μεταναστών, μελών εθνοτικών μειονοτήτων και αριστερών. Το 1992, ξεκίνησε η κυκλοφορία του περιοδικού *Redwatch*, το οποίο περιείχε φωτογραφίες, ονόματα και διευθύνσεις πολιτικών αντιπάλων. Η Combat 18 είναι μία ανοιχτά νεοναζιστική οργάνωση, η οποία βασίζεται στη βία και είναι εχθρική προς τις εκλογές, και για αυτόν τον λόγο ο Σάρτζεντ έφυγε οριστικά από το Βρετανικό Εθνικό Κόμμα (BNP) το 1993.

## Παραπομπές


Κατηγορία:Τρομοκρατικές οργανώσεις
Κατηγορία:Νεοναζισμός
Κατηγορία:Παραστρατιωτικές οργανώσεις
Κατηγορία:Αντικομμουνιστικές οργανώσεις
Μπέρναρντ Φράιμπεργκ

Ο αντιστράτηγος **Μπέρναρντ Σύριλ Φράιμπεργκ** (αγγλικά: *Bernard Cyril Freyberg*, 1889–1963) ήταν Βρετανός-Νεοζηλανδός στρατιωτικός.

## Βιογραφία
Γεννήθηκε στις 21 Μαρτίου 1889 στο Ρίτσμοντ-άπον-Τέιμς, νοτιοδυτικό προάστιο του Λονδίνου, στο Ηνωμένο Βασίλειο. Όταν ήταν δύο ετών η οικογένειά του μετανάστευσε στη Νέα Ζηλανδία. Πολέμησε στον Πρώτο Παγκόσμιο Πόλεμο ως εθελοντής στο βρετανικό τάγμα Hood. Πήρε μέρος στη εκστρατεία της Καλλίπολης και αργότερα στη μάχη του Σομ, για τα ανδραγαθήματά του σε αυτή τη μάχη του απονεμήθηκε το ανώτατο παράσημο της Βρετανικής Αυτοκρατορίας, ο Σταυρός της Βικτώριας. Μετά το τέλος του πολέμου παρέμεινε στο βρετανικό στρατό ως επιτελικός αξιωματικός. Αποστρατεύτηκε το 1937 με το βαθμό του υποστράτηγου εξαιτίας καρδιακών προβλημάτων.

Κατά το Β΄ Παγκόσμιο Πόλεμο επαναφέρθηκε στη δράση και τοποθετήθηκε, στις 30 Απριλίου, διοικητής των συμμαχικών δυνάμεων στην Κρήτη. Ο Άντονι Μπίβορ στο βιβλίο του «Κρήτη. Η μάχη και η αντίσταση» θεωρεί ότι η έλλειψη διαύγειας του Φράιμπεργκ να θεωρήσει σίγουρη μία απόβαση από τη θάλασσα των ναζιστικών στρατευμάτων και κατά συνέπεια να δεσμεύσει μεγάλο τμήμα των συμμαχικών δυνάμεων προς την φύλαξη των ακτών στα Χανιά, ήταν η αιτία να καταληφθεί το αεροδρόμιο του Μάλεμε τις κρίσιμες 48 πρώτες ώρες από την επίθεση των Γερμανών.

## Παραπομπές


## Πηγές

* 
*Antony Beevor (2004). Κρήτη.Η μάχη και η αντίσταση. Αθήνα: Εκδόσεις Γκοβόστη. ISBN 960-270-927-8

Κατηγορία:Γενικοί Κυβερνήτες της Νέας Ζηλανδίας
Κατηγορία:Μέλη Διεθνούς Ολυμπιακής Επιτροπής
Κατηγορία:Αριστείο Ανδρείας
Κατηγορία:Ιστορία της Κρήτης κατά τον Β΄ Παγκόσμιο Πόλεμο
Κατηγορία:Αντιστράτηγοι του Βρετανικού Στρατού
Κατηγορία:Στρατηγοί του Βρετανικού Στρατού στον Α΄ Παγκόσμιο Πόλεμο
Κατηγορία:Στρατηγοί του Βρετανικού Στρατού στο Β΄ Παγκόσμιο Πόλεμο
Κατηγορία:Διοικητές της Λεγεώνας της Αξίας
Κατηγορία:Ταξιάρχες του Τάγματος της Βρετανικής Αυτοκρατορίας
Κατηγορία:Αποδέκτες του Ελληνικού Πολεμικού Σταυρού
Κατηγορία:Νεοζηλανδοί στρατηγοί
Κατηγορία:Νεοζηλανδοί αγγλικής καταγωγής
Κατηγορία:Βρετανοί μετανάστες στη Νέα Ζηλανδία
Βίκτωρ Α΄ του Άνχαλτ-Μπέρνμπουργκ-Σάουμπουργκ-Χόιμ

Ο **Βίκτωρ Α΄** (γερμ. *Viktor I.*, 7 Σεπτεμβρίου 1693 - 15 Απριλίου 1772) του Οίκου των Ασκάνια ήταν πρίγκιπας του Άνχαλτ-Μπέρνμπουργκ-Σάουμπουργκ-Χόυμ (1727-1772).

## Βιογραφία
Ο *Βίκτωρ Αμεδαίος Αδόλφος* ήταν το πρώτο παιδί και ο πρωτότοκος γιος του Λέμπρεχτ του Άνχαλτ-Τσάιτς-Χόυμ και της Καρλόττας, κόρης του Αδόλφου του Νάσσαου-Σάουμπουργκ.

Το 1772 απεβίωσε στο Σάουμπουργκ σε ηλικία 79 ετών και τον διαδέχθηκε ο πρωτότοκος γιος του, Κάρολος Λουδοβίκος.

## Οικογένεια
Νυμφεύτηκε πρώτα το 1714 την Καρλόττα Λουίζα, κόρη του Γουλιέλμου Μαυρίκιου του Ίζενμπουργκ-Μπύντινγκεν-Μπίρσταϊν, και είχε έξι τέκνα:
* Βικτωρία Καρλόττα (1715 - 1792), παντρεύτηκε το Φρειδερίκο Χριστιανό του Βρανδεμβούργου-Μπαϊρόιτ.
* Λουίζα Αμαλία (1717 - 1721).
* Λέμπρεχτ (1718 - 1721).
* Χριστιανός (1720 - 1758), Διάδοχος Πρίγκιπας του Άνχαλτ-Μπέρνμπουργκ-Σάουμπουργκ-Χόυμ.
* Κάρολος Λουδοβίκος (1723 - 1806), Πρίγκιπας του Άνχαλτ-Μπέρνμπουργκ-Σάουμπουργκ-Χόυμ.
* Φραγκίσκος Αδόλφος (1724 - 1784), Πρίγκιπας του Άνχαλτ-Μπέρνμπουργκ-Σάουμπουργκ-Χόυμ.

Το 1739 απεβίωσε η Καρλόττα Λουίζα και ο Βίκτωρ Α΄ παντρεύτηκε  την Εδβίγη Σοφία, κόρη του κόμη Βέντσελ Λούντβιχ Χένκελ του Ντόννερσμαρκ και είχε έξι τέκνα:
* Φρειδερίκος (1741 - 1812), Πρίγκιπας του Άνχαλτ-Μπέρνμπουργκ-Σάουμπουργκ-Χόυμ.
* Σοφία Καρλόττα Ερνεστίνη (1743 - 1781), παντρεύτηκε το Βόλφγκανγκ Ερνέστο Β΄ του Ίζενμπουργκ-Μπίρσταϊν.
* Βίκτωρ Αμεδαίος (1744 - 1790), Πρίγκιπας του Άνχαλτ-Μπέρνμπουργκ-Σάουμπουργκ-Χόυμ.
* Κάρολος (4 Αυγούστου 1745), θνησιγενής.
* Εδβίγη Αυγούστα (1747 - 1760).
* Γεώργιος Αύγουστος (1751 - 1754).

## Πηγές
* Ferdinand Siebigk: *Das Herzogthum Anhalt*, p. 242, Dessau 1867
* Victor Amadeus Adolph. In Johann Heinrich Zedler: *Grosses vollständiges Universal-Lexicon Aller Wissenschafften und Künste*. Band 48, Leipzig 1746, Spalte 971 f.
* *Allgemeines genealogisches und Staats-Handbuch*, p. 241ff. Digitalisat

## Παραπομπές


Κατηγορία:Οίκος των Ασκάνια
Κάρολος Λουδοβίκος του Άνχαλτ-Μπέρνμπουργκ-Σάουμπουργκ-Χόιμ

Ο **Κάρολος Λουδοβίκος** (γερμ. Karl Ludwig, 16 Μαΐου 1723 - 20 Αυγούστου 1806) του Οίκου των Ασκάνια ήταν πρίγκιπας του Άνχαλτ-Μπέρνμπουργκ-Σάουμπουργκ-Χόυμ (1772-1806).

## Βιογραφία
Ήταν το πέμπτο παιδί και ο τρίτος γιος του Βίκτωρος Α΄ του Άνχαλτ-Μπέρνμπουργκ-Σάουμπουργκ-Χόυμ και της Καρλόττας Λουίζας, κόρης του Γουλιέλμου Μαυρίκιου του Ίζενμπουργκ-Μπύντινγκεν-Μπίρσταϊν.

Το 1806 απεβίωσε στο Σάουμπουργκ σε ηλικία 83 ετών και τον διαδέχθηκε ο πρωτότοκος γιος του, Βίκτωρ Β΄.

## Οικογένεια
Νυμφεύτηκε πρώτα το 1748 τη Μπενιαμίνε Γκέρτρουντ Κάιζερ, κόρη Ολλανδού λοχαγού. Ο γάμος κηρύχθηκε άκυρος από το δικαστήριο της Χάγης, εντούτοις ο Κάρολος Λουδοβίκος απέκτησε για την κόρη του τον τίτλο της *[[Βαρόνος|βαρόνης]] του Μπέρενταλ*:
* Βικτωρία Εδβίγη Καρολίνα (1749 - 1841), παντρεύτηκε τον Τομά ντε Μαΰ, Μαρκήσιο του Φαβρά.

Το 1765 ο Κάρολος Λουδοβίκος παντρεύτηκε την Αμαλία Ελεονώρα, κόρη του Φρειδερίκου Γουλιέλμου του Ζολμς-Μπράουνφελς, και είχε πέντε τέκνα:
* Βίκτωρ Β΄ (1767 - 1812), Πρίγκιπας του Άνχαλτ-Μπέρνμπουργκ-Σάουμπουργκ-Χόιμ.
** Αδελαΐδα του Άνχαλτ-Μπέρνμπουργκ-Σάουμπουργκ-Χόιμ.
*** Αμαλία του Ολδεμβούργου, παντρεύτηκε τον Όθωνα της Ελλάδας.
* *Γουλιέλμος* Λουδοβίκος (1771 - 1799), σκοτώθηκε σε μάχη.
* Αλέξιος Κλήμης (1772 - 1776).
* Σοφία Καρλόττα (1773 - 1774).
* Καρολίνα Ουλρίκα (1775 - 1782).

## Πηγές
* Christian von Stramburg, Anton Joseph Weidenbach: *Denkwürdiger und nützlicher Rheinischer Antiquarius ...*, Teil 2, Band 3, p. 308 ff.
* Ferdinand Siebigk: *Das Herzogthum Anhalt*, p. 243, Dessau, 1867
* Philipp Ernst Bertram, Johann C. Krause: *Geschichte des Hauses und Fürstenthums Anhalt*, Band 2, p. 644, Curt, 1782

## Παραπομπές


Κατηγορία:Οίκος των Ασκάνια
Βίκτωρ Β΄ του Άνχαλτ-Μπέρνμπουργκ-Σάουμπουργκ-Χόιμ

Ο **Βίκτωρ Β΄** (γερμ. *Victor II.*, 2 Νοεμβρίου 1767 - 22 Απριλίου 1812) του Οίκου των Ασκάνια ήταν πρίγκιπας του Άνχαλτ-Μπέρνμπουργκ-Σάουμπουργκ-Χόυμ (1806-1812).

## Βιογραφία
Ο *Βίκτωρ Κάρολος Φρειδερίκος* ήταν το πρώτο παιδί και ο πρωτότοκος γιος του Καρόλου Λουδοβίκου του Άνχαλτ-Μπέρνμπουργκ-Σάουμπουργκ-Χόυμ και της Αμαλίας Ελεονώρας, κόρης του Φρειδερίκου Γουλιέλμου του Ζολμς-Μπράουνφελς.

Το 1812 απεβίωσε στο Σάουμπουργκ σε ηλικία 45 ετών. Δεν είχε άρρενες απογόνους και τον διαδέχθηκε ο θείος του, Φρειδερίκος.

## Οικογένεια
Νυμφεύτηκε το 1793 την Αμαλία, κόρη του Καρόλου Χριστιανού του Νάσσαου-Βάιλμπουργκ, και είχε τέκνα:
* Ερμίνα (1797 - 1817), παντρεύτηκε τον Ιωσήφ, Αρχιδούκα της Αυστρίας & Παλατινό Κόμη της Ουγγαρίας.
* Αδελαΐδα (1800 - 1820), παντρεύτηκε τον Αύγουστο του Ολδεμβούργου. Κόρη τους ήταν η:
** Αμαλία (1818 - 1875), παντρεύτηκε τον Όθωνα, Βασιλιά της Ελλάδας.
* Έμμα (1802 - 1858), παντρεύτηκε το Γεώργιο Β΄ του Βάλντεκ & Πύρμοντ.
* Ίντα (1804 - 1828), παντρεύτηκε τον  Αύγουστο του Ολδεμβούργου, χήρο σύζυγο της αδελφής της, Αδελαΐδας.

## Πηγές
* Ferdinand Siebigk: *Das Herzogthum Anhalt*, p. 243, Dessau, 1867

## Παραπομπές


Κατηγορία:Οίκος των Ασκάνια
Βασίλης Μουλόπουλος

Ο **Βασίλης Μουλόπουλος** (1946-2018) ήταν Έλληνας δημοσιογράφος και βουλευτής εκλεγμένος με τον ΣΥΡΙΖΑ.

## Βιογραφία
Γεννήθηκε το 1946 στην Αθήνα και σπούδασε Δημοσιογραφία και Οικονομικά στο Πανεπιστήμιο της Ρώμης. Εργάστηκε στην εφημερίδα «Lotta Continua».

Κατα τη διάρκεια της δικτατορίας ανέπτυξε αντιδικτατορική δράση και του αφαιρέθηκε το διαβατήριο. Επέστρεψε στην Ελλάδα το 1981 και εργάστηκε στην εφημερίδα «Εξόρμηση» έως το 1985. Στη συνέχεια, εργάστηκε στο «Βήμα», όπου έγινε αρχισυντάκτης. Από το 2008 ως το 2009 ήταν πρόεδρος της ΠΟΕΣΥ. 

Στις εκλογές του Οκτωβρίου του 2009 εξελέγη βουλευτής επικρατείας με τον ΣΥΡΙΖΑ. Ήταν υποψήφιος στις εκλογές του Μαΐου και του Ιουνίου του 2012 στην Α' Αθηνών, ωστόσο δεν εξελέγη. Επίσης, στις εκλογές του 2012 ήταν επικεφαλής στο Γραφείο Τύπου του ΣΥΡΙΖΑ.

Από το 2013 έως το 2017 ήταν πρόεδρος του Διοικητικού Συμβουλίου της Αυγής, ενώ είχε διατελέσει και πρόεδρος του ΔΣ της Left Media στο Κόκκινο.

Απεβίωσε στις 8 Μαρτίου του 2018 σε ηλικία 71 ετών.
## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Αντιδικτατορικός αγώνας
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Έλληνες βουλευτές επικρατείας
Dance You Off

Το "**Dance You Off**" είναι ένα τραγούδι ερμηνευμένο από τον Σουηδό τραγουδιστή Μπένιαμιν Ινγκρόσσο. Το τραγούδι κέρδισε το Melodifestivalen 2018 και προκρίθηκε απευθείας στον τελικό από τον πρώτο ημιτελικό. Κυκλοφόρησε τον Φεβρουάριο του 2018. Αφού κέρδισε το Melodifestivalen,  εκπροσώπησε τη Σουηδία στη Eurovision 2018 στον δεύτερο ημιτελικό. Προκρίθηκε στον τελικό του διαγωνισμού, όπου κατέλαβε την 7η θέση με 274 βαθμούς.

## Τσαρτς

## Παραπομπές


Κατηγορία:Διαγωνισμός Τραγουδιού Eurovision 2018
Κατηγορία:Τραγούδια του 2018
Κατηγορία:Singles του 2018
That's How You Write a Song

Το **That's How You Write a Song** είναι ένα τραγούδι ερμηνευμένο από τον Νορβηγό τραγουδιστή Αλεξάντερ Ρίμπακ. Εκπροσώπησε τη Νορβηγία στον Διαγωνισμό Τραγουδιού της Eurovision 2018 στη Λισαβόνα της Πορτογαλίας.

## Eurovision

Το Melodi Grand Prix 2018 ήταν η 56η έκδοση του Νορβηγικού εθνικού τελικού Melodi Grand Prix και επέλεξε τη συμμετοχή της Νορβηγίας για τον διαγωνισμό τραγουδιού Eurovision 2018. Επιλέχθηκαν δέκα τραγούδια για να συμμετάσχουν και οι επιλεγμένοι τραγουδιστές, συμμετοχές και συνθέτες αποκαλύφθηκαν στις 15 Ιανουαρίου 2018. Τα δέκα τραγούδια συναγωνίστηκαν κατά τη διάρκεια του τελικού στο Oslo Spektrum στις 10 Μαρτίου 2018, που φιλοξένησαν οι Kåre Magnus Bergh και Silya Nymoen. Οι τέσσερις πράξεις που έλαβαν τις περισσότερες ψήφους από το νορβηγικό κοινό προχώρησαν στον "τελικό του αργύρου". Στον "τελικό του αργύρου", οι δύο πράξεις που έλαβαν τις περισσότερες ψήφους από το κοινό προχώρησαν στον "χρυσό τελικό". Στον "χρυσό τελικό" η πράξη που έλαβε τις περισσότερες ψήφους από το κοινό κηρύχθηκε ο νικητής. Ο Alexander Rybak κέρδισε με το τραγούδι "That's How You Write a Song", το οποίο έλαβε το 71% των ψήφων στη "χρυσή δυάδα". Το τραγούδι αγωνίστηκε στο δεύτερο ημιτελικό του Διαγωνισμού Τραγουδιού της Eurovision 2018, που πραγματοποιήθηκε στις 10 Μαΐου 2018 στη Λισαβόνα της Πορτογαλίας.

## Ιστορικό κυκλοφορίας

## Παραπομπές


Κατηγορία:Διαγωνισμός Τραγουδιού Eurovision 2018
Κατηγορία:Τραγούδια του 2018
Κατηγορία:Singles του 2018
Ντάβιντε Αστόρι

Ο **Ντάβιντε Αστόρι** (*Davide Astori*, 7 Ιανουαρίου 1987 – 4 Μαρτίου 2018) ήταν Ιταλός ποδοσφαιριστής που αγωνιζόταν στη θέση του κεντρικού αμυντικού.

## Καριέρα
Ξεκίνησε την καριέρα του το 2006 από τη Μίλαν. Το 2008 υπέγραψε στην Κάλιαρι και έπαιξε ως δανεικός στη Ρόμα (2014–2015) και στη Φιορεντίνα (2015-2016). To 2016 έγινε παίκτης της Φιορεντίνα και στην αρχή της σεζόν 2017-2018 ορίστηκε αρχηγός της ομάδας.

Στην Εθνική Ιταλίας αγωνίστηκε από το 2010 μέχρι το 2017. Ήταν στο ρόστερ της ομάδας στο Κύπελλο Συνομοσπονδιών του 2013 και κέρδισε το χάλκινο μετάλλιο.
## Θάνατος
Πέθανε στις 4 Μαρτίου του 2018 από καρδιακό επεισόδιο στον ύπνο του, ενώ βρισκόταν στο ξενοδοχείο με την ομάδα του. H Κάλιαρι και η Φιορεντίνα απέσυραν τη φανέλα με το νούμερο 13 προς τιμήν του.

## Παραπομπές


Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές ΟΣ Κρεμονέζε
Κατηγορία:Ποδοσφαιριστές Ρόμα
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές Κάλιαρι Κάλτσιο
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Κυπέλλου Συνομοσπονδιών FIFA 2013
Κατηγορία:Αμυντικοί ποδοσφαιριστές
Φραγκίσκος Αδόλφος του Άνχαλτ-Μπέρνμπουργκ-Σάουμπουργκ-Χόιμ

Ο **Φραγκίσκος Αδόλφος**, γερμ. Franz Adolf (7 Ιουλίου 1724 - 22 Απριλίου 1784) από τον Οίκο των Ασκάνια ήταν πρίγκιπας (ονομαστικά μόνο) του Άνχαλτ-Μπέρνμπουργκ-Σάουμπουργκ-Χόιμ.

## Βιογραφία
Ήταν ο τρίτος γιος του Βίκτωρα Α΄, πρίγκιπα του Άνχαλτ-Μπέρνμπουργκ-Σάουμπουργκ-Χόιμ και της Καρλόττας Λουίζας, κόρης του Γουλιέλμου Μαυρίκιου, κόμη του Ίζενμπουργκ-Μπύντινγκεν-Μπίρσταϊν.

Το 1784 απεβίωσε στο Χάλλε επί του Ζάαλε σε ηλικία 60 ετών.

## Οικογένεια
Νυμφεύτηκε το 1762 τη Μαρία Ιωσήφα από τη Σιλεσία, κόρη του Ιωάννη-Βόλφγκανγκ, κόμη του Χάσλινγκεν. Είχαν τέκνα:
* Βίκτωρ Φρειδερίκος 1764-1767
* Καρλόττα Λουίζα 1766-1776
* Φρειδερίκος Φραγκίσκος Χριστόφορος 1769-1807, νυμφεύτηκε την Ιωάννα Αμαλία Καρολίνα Βέσταρπ. Ο γάμος ήταν μοργανατικός και δόθηκε ο τίτλος του *κόμη/κόμισσας του Βέσταρπ* σε αυτήν και τα τέκνα της:
** Λουδοβίκος Φρειδερίκος Βίκτωρ 1791-1850, νυμφεύτηκε τη Φραγκίσκη του Λαβέρν-Πεγκιγιέν
*** Κάρολος Βίκτωρ 1834-1872, κόμης του Βέσταρπ
**** Βίκτωρ 1868-1947, κόμης του Βέσταρπ
***** Κάρολος Ιωακείμ 1926-1957, κόμης του Βέσταρπ
****** Βίκτωρ Ουρβάνος 1958-1992, κόμης του Βέσταρπ
******* Μάρκος Ιωακείμ 1998, κόμης του Βέσταρπ. Ο άρρην εκ πρωτοτοκίας εκπρόσωπος του Οίκου.
** Κάρολος Βίκτωρ Αδόλφος 1796-1850, νυμφεύτηκε την Παυλίνα, βαρόνη του Μύφλινγκ και έχει απογόνους ως τις ημέρες μας
* Βικτώρια Αμαλία Ερνεστίνη 1772-1817, παντρεύτηκε πρώτα τον Κάρολο (γιο του Γουλιέλμου, λαντγράβου της Έσσης-Φίλιπσταλ) και μετά τον Φραγκίσκο, κόμη του Βίμπφεν
* Αδόλφος Κάρολος Αλβέρτος 1773-1776
* Λεοπόλδος Λουδοβίκος 1775-1776
* Μαρία Ερριέττα 1779-1780

## Πηγές
* Morganatic and Unequal Marriages in German Law
* Marek, Miroslav. "Complete Genealogy of the Counts of Westarp". Genealogy.EU

## Παραπομπές


Κατηγορία:Οίκος των Ασκάνια
Ιωάννης Καζιμίρ του Άνχαλτ-Ντέσαου

Ο **Ιωάννης Καζιμίρ**, γερμ. Johann Kasimir (17 Δεκεμβρίου 1596 - 15 Σεπτεμβρίου 1660) από τον Οίκο των Ασκάνια ήταν πρίγκιπας του Άνχαλτ-Ντέσαου (1618-1660).

## Βιογραφία
Ήταν ο δευτερότοκος γιος του Ιωάννη-Γεωργίου Α΄, πρίγκιπα του Άνχαλτ-Ντέσαου και της Δωροθέας των Βίττελσμπαχ, κόρης του Ιωάννη-Καζιμίρ, κόμη του Παλατινάτου-Ζίμμερν-Λάουτερν.

Το 1660 απεβίωσε στο Ντέσαου σε ηλικία 64 ετών και τον διαδέχθηκε ο μόνος γιος του Ιωάννης-Γεώργιος Β΄.

## Οικογένεια
Νυμφεύτηκε πρώτα το 1623 την Αγνή, κόρη του Μαυρικίου, λαντγράβου της Έσσης-Κάσσελ και είχε τέκνα:
* Ιουλιανή 1626-1652.
* Ιωάννης-Γεώργιος Β΄ 1627-1693, πρίγκιπας του Άνχαλτ-Ντέσαου.
* Λουίζα 1631-1680, παντρεύτηκε τον Χριστιανό των Πιάστ-Σιλεσίας, δούκα του Μπριγκ (πολωνικά: Μπζεγκ).

## Πρόγονοι

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan

## Παραπομπές


Κατηγορία:Οίκος των Ασκάνια
Βίκτωρ Αμεδαίος του Άνχαλτ-Μπέρνμπουργκ-Σάουμπουργκ-Χόιμ

Ο **Βίκτωρ Αμεδαίος**, γερμ. Victor Amadeus (21 Μαΐου 1744 - 2 Μαΐου 1790) από τον Οίκο των Ασκάνια ήταν πρίγκιπας (ονομαστικά μόνο) του Άνχαλτ-Μπέρνμπουργκ-Σάουμπουργκ-Χόιμ. Έγινε στρατηγός στη Ρωσία, στις υπηρεσίες της τέταρτης εξαδέλφης του πατέρα του Αικατερίνης Β΄ της *μεγάλης*, Αυτοκράτειρας της Ρωσίας.

## Βιογραφία
Ήταν ο πέμπτος γιος του Βίκτωρα Α΄, πρίγκιπα του Άνχαλτ-Μπέρνμπουργκ-Σάουμπουργκ-Χόιμ και της Χέντβιχ Σοφίας του Χένκελ, κόρης του Βέντσελ Λουδοβίκου, κόμη του Ντόνερσμαρκ.

Γεννήθηκε στο Σάουμπουργκ και το 1772 εισήλθε στον ρωσικό στρατό. Το 1775 διορίστηκε αντισυνταγματάρχης και για τις εξαίρετες πράξεις του τού απονεμήθηκε η διάκριση του Τάγματος του Αγ. Γεωργίου 4ης τάξης. Το 1782 προήχθη σε αντιστράτηγο. Το 1788 εισήλθε στον στρατό του πρίγκιπα Ποτέμκιν για την εκστρατεία του εναντίον των Οθωμανών το 1788. Διακρίθηκε στη μάχη του Οχλάκοβ: διοικούσε δύο παρατάξεις κατά την έφοδο του φρουρίου και τις ανέβασε στα τείχη. Γι' αυτό του απονεμήθηκε η διάκριση του Αγ. Γεωργίου 2ης τάξης.

## Οικογένεια
Νυμφεύτηκε το 1778 τη Μαγδαληνή-Σοφία 1742-1819, κόρη του Φρειδερίκου-Γουλιέλμου, πρίγκιπα του Ζολμς-Μπράουνφελς. Απέκτησαν έναν γιο, που απεβίωσε 4 ετών:
* Βίκτωρ-Αμεδαίος 1779-1783

## Πηγές
* Brockhaus and Efron Encyclopedic Dictionary: In 86 volumes (82 vols. and 4 additional) - St. Petersburg: 1890-1907.
* Ганкевич В.Ю. Генерал-поручик Віктор Амадей Ангальт-Бернбург-Шаумбург-Хойм: (призабута біографія генерала катерининської доби) // Ученые записки Таврического национального университета им. В.И. Вернадского. Серия «Исторические науки». - 2011. - Том 24 (63). № 1, спецвыпуск «История Украины». – С. 3 – 22.  (PDF)
* Ганкевич В. Ю. Принц Виктор Амадей Ангальт-Бернбург-Шаймбург-Хоймский соратник и учитель российских полководцев – героев Отечественной войны 1812 года // Российская империя в исторической ретроспективе: Вып. VIII. – Белгород: ГиК, 2013. – С. 33–37. (ISBN 978-5-902583-98-1)

## Παραπομπές σε πηγές


Κατηγορία:Οίκος των Ασκάνια
Φρειδερίκος του Άνχαλτ-Μπέρνμπουργκ-Σάουμπουργκ-Χόιμ

♠

Ο **Φρειδερίκος**. γερμ. Friedrich (29 Νοεμβρίου 1741 - 24 Δεκεμβρίου 1812) από τον Οίκο των Ασκάνια ήταν πρίγκιπας του Άνχαλτ-Μπέρνμπουργκ-Σάουμπουργκ-Χόιμ (1741-1812).

## Βιογραφία
Ήταν ο τέταρτος γιος του Βίκτωρα Α΄, πρίγκιπα του Άνχαλτ-Μπέρνμπουργκ-Σάουμπουργκ-Χόιμ και της Χέντβιχ Σοφίας του Χένκελ, κόρης του Βέντσελ Λουδοβίκου, κόμη του Ντόνερσμαρκ.

Γεννήθηκε στο Σάουμπουργκ· το 1758 απεβίωσε ο πρωτότοκος αδελφός του Χριστιανός. Το 1772 ο δευτερότοκος Κάρολος Λουδοβίκος διαδέχθηκε τον πατέρα τους, αποκλείοντας τους τρεις νεότερους αδελφούς του από τη διαδοχή. Το 1784 ετελεύτησε ο τρίτος αδελφός Φραγκίσκος Αδόλφος και το 1790 ο πέμπτος Βίκτωρ Αμεδαίος. Έτσι όταν το 1806 απεβίωσε ο Κάρολος Λουδοβίκος, ο Φρειδερίκος ανέλαβε το πριγκιπάτο.

Το 1812 απεβίωσε στο Χόμπουργκ φορ ντερ Χέε σε ηλικία 71 ετών, άγαμος. Ήταν ο τελευταίος του κλάδου του και τον διαδέχθηκε η μικρανιψιά του Ερμίνα, κόρη του Βίκτωρα Β΄ (γιου του Καρόλου Λουδοβίκου) στο Σάουμπουργκ και ο γιος του δεύτερου εξαδέλφου του Αλέξιος Φρειδερίκος Χριστιανός στο Χόιμ.

## Πηγές
* Ferdinand Siebigk: Das Herzogthum Anhalt, p. 243, Desbarats, 1867

## Παραπομπές


Κατηγορία:Οίκος των Ασκάνια
Γουλιέλμος Γουσταύος του Άνχαλτ-Ντέσαου

Ο **Γουλιέλμος Γουσταύος**, γερμ. Wilhelm Gustav (20 Ιουνίου 1699 - 16 Δεκεμβρίου 1737) από τον Οίκο των Ασκάνια ήταν διάδοχος του Άνχαλτ-Ντέσαου.

## Βιογραφία
Ήταν ο πρωτότοκος γιος του Λεοπόλδου Α΄ πρίγκιπα του Άνχαλτ-Ντέσαου και της Άννας-Λουίζας Φέζε, κόρης του Ροδόλφου Φέζε, Αυλικού φαρμακοποιού.

Το 1737 απεβίωσε στο Ντέσαου σε ηλικία 38 ετών.

## Οικογένεια
Νυμφεύτηκε μυστικά το 1726 την Ιωάννα-Σοφία Χέρρε. Ο γάμος ήταν μοργανατικός και μετά από αυτόν έζησαν στο Κλέκεβιτς. Στους απογόνους δόθηκε ο τίτλος του *κόμη του Άνχαλτ*, χωρίς δικαίωμα διαδοχής· είχαν τέκνα:
* Γουλιέλμος 1727-1760, αντισυνταγματάρχης στην Πρωσία.
* Λεοπόλδος-Λουδοβίκος 1729-1795, στρατηγός στην Πρωσία.
* Γουσταύος 1730-1757, απεβίωσε σε μάχη.
* Ιωάννα-Σοφία 1731-1786, ηγουμένη στο αββαείο του Μόζιγκκαου.
* Φρειδερίκος 1732-1794, στρατηγός, υπασπιστής της 4ης εξαδέλφης του, Αικατερίνης Β΄ της *Μεγάλης*, Αυτοκράτειρας της Ρωσίας.
* Βιλελμίνη 1734-1781, παντρεύτηκε τον Αύγουστο-Βόλφρατ του Κάμπεν (νόθο γιο του Αλβέρτου-Βόλφγκανγκ κόμη του Σάουμπουργκ-Λίππε).
* Αλβέρτος 1735-1802, αντιστράτηγος στην Πρωσία, νυμφεύτηκε τη Σοφία Λουίζα Ερριέττα του Βέντελ και είχε τέκνα:
** Φρειδερίκος-Ερρίκος 1766-1810.
** Λουίζα-Καρολίνα 1767-1842, παντρεύτηκε τον 2ο εξάδελφό της Φραγκίσκο-Ιωάννη-Γεώργιο, κόμη του Βάλντερζεε (νόθο γιο του Λεοπόλδου Γ΄ πρίγκιπα του Άνχαλτ-Ντέσαου).
** Φρειδερίκος-Ερρίκος 1769-1792.
* Ερρίκος 1736-1758, λοχαγός στην Πρωσία.
* Λεοπολδίνη-Άννα 1738-1808, παντρεύτηκε τον Γεώργιο-Ντίτριχ του Πφουλ.

Από μία μη νόμιμη σχέση με την Ερριέττα Μαριάννα Σάρντιους απέκτησε φυσικά τέκνα, που ο βασιλιάς Φρειδερίκος Β΄ της Πρωσίας αναγόρευσε σε ευγενείς, προσδίδοντάς τους το επώνυμο *φον Άνχαλτ*:
* (νόθος) Κάρολος-Φίλιππος 1732-1806, υποστράτηγος στην Πρωσία. Νυμφεύτηκε τη Φρειδερίκη-Αλβερτίνη του Βέντελ και είχε τέκνα:
** Γουλιέλμος-Κάρολος-Φρειδερίκος
** Αυγούστα.
* (νόθος) Ερρίκος-Γουλιέλμος 1734 ή 1735-1801, στρατηγός στην Πρωσία. Νυμφεύτηκε την Καρολίνα-Φρειδερίκη του Βέντελ και είχε τέκνα:
** Φρειδερίκος-Γουλιέλμος (η γραμμή του εξέλιπε το 1863)
** Χριστιανή-Φρειδερίκη-Βιλελμίνη (παντρεύτηκε τον Ιούλιο-Γαβριήλ του Σενιέ, αξιωματικό του Πρωσικού στρατού).

## Πηγές
* Marek, Miroslav. "Complete Genealogy of the House of Ascania". Genealogy.EU. 
* William Gustav of Anhalt-Dessau



Κατηγορία:Οίκος των Ασκάνια
Ντίτριχ του Άνχαλτ-Ντέσαου

Ο **Ντίτριχ**, γερμ. Dietrich (2 Αυγούστου 1702 - 2 Δεκεμβρίου 1769) από τον Οίκο των Ασκάνια ήταν στρατάρχης στον πρωσικό στρατό.

## Βιογραφία
Ήταν ο τρίτος γιος του Λεοπόλδου Α΄, πρίγκιπα του Άνχαλτ-Ντέσαου και της Άννας Λουίζας Φέζε, κόρης φαρμακοποιού.

Το 1727 ορίστηκε στο Ντέσαου η αρχή της διαδοχής στον πρωτότοκο, έτσι ο Ντίτριχ δεν είχε προοπτική να γίνει ο διάδοχος πρίγκιπας του Άνχαλτ-Ντέσαου. Το 1737 απεβίωσε ο πρωτότοκος αδελφός Γουλιέλμος Γουσταύος και το 1747 ο πατέρας τους, τον οποίο διαδέχθηκε ο δευτερότοκος Λεοπόλδος Β΄. Όταν και αυτός απεβίωσε το 1751, τον διαδέχθηκε ο εννιαετής γιος εκείνου Λεοπόλδος Γ΄ και ο Ντίτριχ ανέλαβε την επιτροπεία ως την ενηλικίωσή του.

Το 1769 απεβίωσε στο Ντέσαου σε ηλικία 67 ετών. Ήταν άγαμος και αργότερα στην κατοικία του στο Ντέσαου εγκαταστάθηκε ένα προοδευτικό σχολείο, το "Φιλανθρώπινον".

## Πηγές
* Hans Branig (1957), "Dietrich, Fürst von Anhalt-Dessau", Neue Deutsche Biographie (NDB) (in German), 3, Berlin: Duncker & Humblot, pp. 676–676; (full text online)



Κατηγορία:Οίκος των Ασκάνια
Φρειδερίκος Ερρίκος Ευγένιος του Άνχαλτ-Ντέσαου

Ο **Φρειδερίκος Ερρίκος Ευγένιος**, γερμ. Friedrich Heinrich Eugen (27 Δεκεμβρίου 1705 - 2 Μαρτίου 1781) από τον Οίκο των Ασκάνια ήταν στρατάρχης του πρωσικού, μετά του αυστριακού και τέλος του σαξονικού στρατού.

## Βιογραφία
Ήταν ο τέταρτος γιος του Λεοπόλδου Α΄, πρίγκιπα του Άνχαλτ-Ντέσαου και της Άννας Λουίζας Φέζε.

Από τα 12 έτη του εισήλθε στον πρωσικό στρατό. Από το 1732 ως το 1737 ήταν διοικητής του 7ου συντάγματος δραγώνων (Σύνταγμα "του Ντόκουμ", *Dragonerregiment „von Dockum“*), μεταξύ 1735-1740 παράλληλα διοικητής του σώματος Ουσάρων, ενώ μεταξύ 1737 και 1744 ήταν διοικητής του Συντάγματος θωρακοφόρου ιππικού (*Kürassierregiment zu Pferde*), γνωστό και ως Σύνταγμα του Άσερσλεμπεν (*Ascherslebener Kürassiere*). Τον Ιανουάριο του 1744 και αφού προηγουμένως είχε κλονιστεί η εμπιστοσύνη στο πρόσωπό του, οδηγήθηκε κατόπιν βασιλικής εντολής σε τιμητική αποστρατεία από τον πρωσικό στρατό. Εντάχθηκε σε αυτόν της Αυστρίας, υπό τη διοίκηση του Καρόλου Αλεξάνδρου, πρίγκιπα της Λωρραίνης, ως εθελοντής στον Ρήνο υπό τον Πρίγκηπα Κάρολο Αλέξανδρο της Λωρραίνης. Το 1746 εισήλθε υπό την υπηρεσία του ηγεμόνα της Σαξονίας και βασιλιά της Πολωνίας Αύγουστου Γ΄ στον στρατό της Σαξονίας, όπου έγινε διοικητής της Βυρτεμβέργης και αργότερα στρατάρχης.

Το 1781 απεβίωσε στο Ντέσαου σε ηλικία 76 ετών, άγαμος. Δεν έλαβε μέρος στη διακυβέρνηση του πατρικού πριγκιπάτου του Άνχαλτ-Ντέσαου.

## Λογοτεχνικές Πηγές
* Eduard Lange,''Die Soldaten Friedrich's des Großen'', S. 139



Κατηγορία:Οίκος των Ασκάνια
Κατηγορία:Αποδέκτες του Τάγματος του Λευκού Αετού (Πολωνία)
Μαυρίκιος του Άνχαλτ-Ντέσαου

Ο **Μαυρίκιος**, γερμ. Moritz (31 Οκτωβρίου 1712 - 11 Απριλίου 1760) από τον Οίκο των Ασκάνια ήταν στρατάρχης στον πρωσικό στρατό.

## Βιογραφία
Ήταν ο πέμπτος γιος του Λεοπόλδου Α΄, πρίγκιπα του Άνχαλτ-Ντέσαου και της Άννας Λουίζας Φέζε, κόρης του Ροδόλφου Φέζε, φαρμακοποιού.

Εισήλθε ως εθελοντής στον πρωσικό στρατό το 1725, στον οποίο υπηρετούσαν δύο μεγαλύτεροι αδελφοί του, ο Ντίτριχ και ο Φρειδερίκος Ερρίκος Ευγένιος. Συμμετείχε στον Πόλεμο της Πολωνικής Διαδοχής (1734-35). Έλαβε σημαντικές αποστολές κατά τη βασιλεία του Φρειδερίκου Γουλιέλμου Α΄ της Πρωσίας. Αυτόν το 1740 διαδέχθηκε ο γιος του Φρειδερίκος Β΄ ο *μέγας* και ο Μαυρίκιος, ικανότερος από τους αδελφούς του, διακρίθηκε στη μάχη του Χοενφρίντμπεργκ το 1745.

Το 1760 απεβίωσε στο Ντέσαου σε ηλικία 48 ετών.

## Πηγές
* Chisholm, Hugh, ed. (1911). "Anhalt-Dessau, Leopold I.". Encyclopædia Britannica. 2 (11th ed.). Cambridge University Press.
* Hartmut Ross (1997), "Moritz Prinz von Anhalt-Dessau", Neue Deutsche Biographie (NDB) (in German), 18, Berlin: Duncker & Humblot, pp. 134–135; (full text online)

## Παραπομπές


Κατηγορία:Οίκος των Ασκάνια
Παλαιόβρυση Λακωνίας

Η **Παλαιοβρύση** είναι χωριό της Μάνης  στο νομό Λακωνιας και υπάγεται διοικητικά στο δήμο Ανατολικής Μάνης. Είναι το βορειότερο χωρίο από τα χωριά της Βόρειας Μάνης γνωστά και ως Μπαρδουνοχώρια. Βρίσκεται σε υψόμετρο 480 μέτρων. Η κεντρική εκκλησία του χωρίου ει ναι ο Άγιος Νικόλαος ενώ λίγο έξω από το χωριό βρίσκεται το εξωκλήσι Άγιος Γεώργιος και στην κορυφή του λόφου Προφήτη Ηλία βρίσκεται το ομώνυμο ξωκλήσι.Στην περιοχή πηγάζουν πολλές φυσικές πήγες με κυριότερη την μαγγανία. Η Παλαιοβρυση έχει πληθυσμό περίπου 75 μονίμων κατοίκων ενώ το πρώτο Σάββατο μετά τον Δεκαπενταύγουστο διοργανώνεται μεγάλο παραδοσιακό πανηγύρι όπου συγκεντρώνεται πλήθος κόσμου. Κυρία πηγή εισοδημάτων είναι η γεωργία ενώ στον τόπο κυριαρχεί το πράσινο της ελιάς. Κατά την τουρκοκρατία το χωρίο ονομάστηκε Πρίτσα από τους Σλάβους το οποίο έχει μείνει και στις μέρες μας.

Από την Παλαιόβρυση έλκει την καταγωγή του ο ιστορικός στη Βιβλιοθήκη της Βουλής/Τμήμα Κοινοβουλευτικών Αρχείων Στάθης Κουτρουβίδης.

## Παραπομπές


## Σύνδεσμοι
https://www.exploring-greece.gr/el/show/39208/:ttd/PALEOVRISSI#gallery_thumbs_modal

Κατηγορία:Δήμος Ανατολικής Μάνης
Κατηγορία:Χωριά της περιφερειακής ενότητας Λακωνίας
Γεώργιος Αριβέρτος του Άνχαλτ-Ντέσαου

Ο **Γεώργιος Αριβέρτος**, γερμ. Georg Aribert (3 Ιουνίου 1606 - 14 Νοεμβρίου 1643) από τον Οίκο των Ασκάνια ήταν πρίγκιπας (ονομαστικά μόνο) του Άνχαλτ-Ντέσαου.

## Βιογραφία
Ήταν ο τρίτος γιος του Ιωάννη Γεωργίου Α΄, πρίγκιπα του Άνχαλτ-Ντέσαου και της Δωροθέας των Βίττελσμπαχ, κόρης του Ιωάννη Καζιμίρ, κόμη του Παλατινάτου-Ζίμμερν-Λάουτερν.

Το 1643 απεβίωσε στο Βέρλιτς σε ηλικία 37 ετών, άγαμος.

## Οικογένεια
Νυμφεύτηκε το 1637 την Ιωάννα Ελισάβετ, κόρη του Χριστόφορου φον Κρόζιγκ, στρατηγού του αδελφού του, Ιωάννη Καζιμίρ, πρίγκιπα του Άνχαλτ-Ντέσαου. Ο γάμος ήταν μοργανατικός και αρχικά δεν τον αποδέχθηκαν οι συγγενείς του. Συμβιβάστηκαν υπό τον όρο να μην δοθεί από τον βασιλιά της Γερμανίας σε αυτήν και τους απογόνους της τίτλος ευγενείας, οπότε αυτοί αποκλείονταν της διαδοχής. Έφεραν το επώνυμο *φον Άριμπερτ* και τους δόθηκε ιδιοκτησία και εισόδημα 45.000 ασημένιων ταλήρων. Είχαν τέκνα:
* Σοφία 1637-1695, παντρεύτηκε τον Γκέμπχαρντ Ζίγκφριντ, Κύριο του Πλότο & Ένγκελμυνστερ.
* Δωροθέα Αριβέρτη 1639-1661.
* Χριστιανός Αριβέρτος απεβ. 1677, μετέπειτα κόμης του Μπάρινγκεν.
* Ελεονόρα 1642-1677, παντρεύτηκε τον Ιωάννη Γεώργιο Γ΄, κόμη του Ζολμς-Μπάρουτ.

Όταν ο Γεώργιος Αριβέρτος απεβίωσε, ο μόνος γιος του Χριστιανός Αριβέρτος ζήτησε την άρση του περιοριστικού όρου και τον τίτλο του πρίγκιπα. Ο δεύτερος εξάδελφός του τελικά του παραχώρησε τους τίτλους του *κόμη του Μπέρινγκεν και κυρίου του Βάλντερζεε & Ράντεγκαστ* και οικόσημο. Ο Χριστιανός Αριβέρτος απεβίωσε άγαμος και οι αδελφές του άτεκνες.

## Πηγές
*  Marek, Miroslav. "Complete Genealogy of the House of Ascania". Genealogy.EU 
* Morganatic and Unequal Marriages in German Law

## Παραπομπές


Κατηγορία:Οίκος των Ασκάνια
Λεοπόλδος Γ΄ του Άνχαλτ-Ντέσαου

Ο **Λεοπόλδος Γ΄**, γερμ. Luitpold III (10 Αυγούστου 1740 - 9 Αυγούστου 1817) από τον Οίκο των Ασκάνια ήταν πρίγκιπας (1751-1807) και μετά δούκας (1807-1817) του Άνχαλτ-Ντέσαου.

## Βιογραφία
Ήταν ο πρωτότοκος γιος του Λεοπόλδου Β΄, πρίγκιπα του Άνχαλτ-Ντέσαου και της Γκίζελα Αγνής των Ασκάνια, κόρης του Λεοπόλδου, πρίγκιπα του Άνχαλτ-Κέτεν.

Το 1817 απεβίωσε στο κάστρο Λουίζιουμ κοντά στο Ντέσαου. Το μόνο νόμιμο τέκνο του, ο Φρειδερίκος είχε αποβιώσει από το 1814, έτσι τον διαδέχθηκε ο εγγονός του Λεοπόλδος Δ΄.

## Οικογένεια
Νυμφεύτηκε το 1767 την εξαδέλφη του, Λουίζα των Χοεντσόλερν, κόρη του Φρειδερίκου-Ερρίκου μαργράβου του Βρανδεμβούργου-Σβετ και είχε τέκνο:
* Φρειδερίκος 1769-1814, διάδοχος του Άνχαλτ-Ντέσαου.

Από μη νόμιμες σχέσεις είχε φυσικά τέκνα. Από την Ιωάννα-Ελεονόρα Χόφμαϊερ είχε:
* (νόθος) Φραγκίσκος-Ιωάννης 1763-1823, νυμφεύτηκε την Λουίζα κόμισσα του Άνχαλτ, κόρη του Αλβέρτου, κόμη του Άνχαλτ (γιου του Γουλιέλμου-Γουσταύου, διαδόχου του Άνχαλτ-Ντέσαου). Γιος του ήταν ο:
** Φραγκίσκος-Ερρίκος 1791-1873, στρατηγός. Γιος του ήταν ο:
*** Γεώργιος-Ερνέστος 1824-1870, κόμης του Βάλντερζεε. Γιος του ήταν ο:
**** Φραγκίσκος-Γεώργιος 1862-1927, κόμης του Βάλντερζεε. Γιος του ήταν ο:
***** Γεώργιος-Κορράδος-Αλφρέδος 1888-1964, κόμης του Βάλντερζεε. Γιος του ήταν ο:
****** Γεώργιος-Κορράδος-Βερνάρδος 1920-1966, κόμης του Βάλντερζεε. Γιος του είναι ο:
******* Βερνάρδος γενν. 1952, κόμης του Βάλντερζεε. Είναι ο άρρην εκπρόσωπος του Οίκου. 
* (νόθη) Λουίζα-Ελεονόρα 1765-1804.

Από τη Λεπολδίνη-Λουίζα Σοχ, κόρη του αρχικηπουρού του, που της έδωσε το επώνυμο *φον Μπέρινγκερ*, είχε:
* (νόθη) Βιλελμίνη-Σιδωνία 1789-1860, παντρεύτηκε τον Γουλιέλμο φον Γκέρνε.
* (νόθη) Λουίζα-Αδελαΐδα 1790-1870, παντρεύτηκε τον Φρειδερίκο Λουδοβίκο φον Γκλάφαϊ.
* (νόθος) Φραγκίσκος-Αδόλφος 1792-1834, νυμφεύτηκε την Αυγούστα-Βιλελμίνη Ρέζερ.

Από την Ιωάννα-Μαγδαληνή-Λουίζα Γέγκερ:
* (νόθη) Φραγκίσκη γενν. 1789.
* (νόθη) Λεοπολδίνη 1791-1847.
* (νόθη) Αμαλία 1793-1841.

Από τη Φρειδερίκη-Βιλελμίνη Σουλτς:
* (νόθος) Λουδοβίκος-Φερδινάνδος 1800-1893.

## Πηγές
* J. Morley, "The Bauhaus Effect," in Social Utopias of the Twenties (Germany: Müller Bushmann press, 1995), 11.

## Παραπομπές


Κατηγορία:Οίκος των Ασκάνια
Λεοπόλδος Δ΄ του Άνχαλτ

Ο **Λεοπόλδος Δ΄** (γερμ. *Luitpold IV*, 1 Οκτωβρίου 1794 - 22 Μαΐου 1871) από τον Οίκο των Ασκάνια ήταν δούκας του Άνχαλτ-Ντεσσάου (1817-63), Άνχαλτ-Κέτεν (1847-63), Άνχαλτ-Μπέρνμπουργκ (1863) και μετά την ενοποίησή τους, του Άνχαλτ (1863-71).

## Βιογραφία
Ο *Λεοπόλδος Φρειδερίκος* ήταν ο πρωτότοκος γιος του Φρειδερίκου του Άνχαλτ-Ντεσσάου και της Αμαλίας, κόρης του Φρειδερίκου Ε΄ της Έσσης-Χόμπουργκ.

Το 1871 απεβίωσε στο Ντέσσαου σε ηλικία 77 ετών και τον διαδέχθηκε ο μόνος επιζών γιος του, Φρειδερίκος.

## Οικογένεια
Νυμφεύτηκε το 1818 τη Φρειδερίκη Βιλελμίνη των Χοεντσόλλερν, κόρη του Λουδοβίκου Καρόλου της Πρωσίας, και είχε τέκνα:
* Φρειδερίκη Αμαλία *Αυγούστα* (1819 - 1822).
* Αγνή (1824 - 1897), παντρεύτηκε τον Ερνέστο Α΄ της Σαξονίας-Αλτεμβούργου.
* θνησιγενής γιος (3 Αυγούστου 1825).
* θνησιγενής γιος (3 Νοεμβρίου 1827).
* Φρειδερίκος Α΄ (1831 - 1904), Δούκας του Άνχαλτ.
* Μαρία Άννα (1837 - 1906), παντρεύτηκε τον Φρειδερίκο Κάρολο της Πρωσίας.

## Πηγές
* "Duke of Anhalt is dead". ''The'' ''New York Times''. 1904-01-25. p. 7.

## Αναφορές


Κατηγορία:Οίκος των Ασκάνια
Λεοπόλδος του Άνχαλτ

Ο **Λεοπόλδος** (γερμ. *Leopold von Anhalt*, 18 Ιουλίου 1855 - 2 Φεβρουαρίου 1886) από τον Οίκο των Ασκάνια ήταν διάδοχος του Άνχαλτ.

## Βιογραφία
Ο *Λεοπόλδος Φρειδερίκος Φραγκίσκος Ερνέστος* ήταν ο πρωτότοκος γιος του Φρειδερίκου Α΄ του Άνχαλτ και της Αντουανέττας των Βέττιν, κόρης του Εδουάρδου της Σαξονίας-Αλτεμβούργου.

Το 1886 απεβίωσε στις Κάννες της Γαλλίας σε ηλικία 31 ετών, χωρίς άρρενες απογόνους.

## Οικογένεια
Νυμφεύτηκε το 1883 την Ελισάβετ, κόρη του Φρειδερίκου Γουλιέλμου Β΄ της Έσσης, και είχε τέκνο:
* Αντουανέττα Άννα Αλεξάνδρα Μαρία Λουίζα Αγνή Ελισάβετ Αυγούστα Φρειδερίκη (1885 - 1963), παντρεύτηκε τον Φρειδερίκ πρίγκιπα του Σάουμπουργκ-Λίππε.

## Πηγές
* Kevin R. Brady To Marry for Marrying’s Sake

## Παραπομπές σε πηγές


Κατηγορία:Οίκος των Ασκάνια
Φρειδερίκος Β΄ του Άνχαλτ

Ο **Φρειδερίκος Β΄** (γερμ. *Friedrich II*, 19 Αυγούστου 1856 - 21 Απριλίου 1918) από τον Οίκο των Ασκάνια ήταν δούκας του Άνχαλτ (1904-1918).

## Βιογραφία
Ο *Λεοπόλδος Φρειδερίκος Εδουάρδος Κάρολος Αλέξανδρος* ήταν ο δευτερότοκος γιος του Φρειδερίκου Α΄ του Άνχαλτ και της Αντουανέττας των Βέττιν, κόρης του Εδουάρδου της Σαξονίας-Αλτεμβούργου.

Το 1918 απεβίωσε στο Μπάλλενστετ του Άνχαλτ σε ηλικία 62 ετών και τον διαδέχθηκε ο επόμενος αδελφός του Εδουάρδος ως δούκας του Άνχαλτ.

## Οικογένεια
Νυμφεύτηκε το 1889 τη Μαρία, κόρη του Γουλιέλμου της Βάδης· δεν απέκτησαν απογόνους.

## Παραπομπές


## Πηγές
* Almanach de Gotha. 1858. p. 2-3

Κατηγορία:Οίκος των Ασκάνια
Εδουάρδος του Άνχαλτ (1861-1918)

Ο **Εδουάρδος** (γερμ. *Eduard von Anhalt*, 18 Απριλίου 1861 - 13 Σεπτεμβρίου 1918) από τον Οίκο των Ασκάνια ήταν δούκας του Άνχαλτ (1918).

## Βιογραφία
Ο *Εδουάρδος Γεώργιος Γουλιέλμος Μαξιμιλιανός* ήταν ο τρίτος γιος του Φρειδερίκου Α΄ του Άνχαλτ και της Αντωνίας των Βέττιν, κόρης του Εδουάρδου της Σαξονίας-Αλτεμβούργου.

Το 1918 απεβίωσε στο Μπέρχτενσγκαντεν της Βαυαρίας σε ηλικία 57 ετών και τον διαδέχθηκε ο πρωτότοκος γιος του, Ιωακείμ Ερνέστος, ως δούκας του Άνχαλτ.

## Οικογένεια
Νυμφεύτηκε το 1895 τη Λουίζα Καρλόττα των Βέττιν, κόρη του Μαυρικίου της Σαξονίας-Αλτεμβούργου, και είχε τέκνα:
* *Φρειδερίκη* Μαργαρίτα (1896).
* *Λεοπόλδος* Φρειδερίκος Μαυρίκιος Ερνέστος Κωνσταντίνος Αριβέρτος Εδουάρδος (1897 - 1898).
* Μαρία Αυγούστα (1898 - 1983), παντρεύτηκε τον Ιωακείμ της Πρωσίας.
* Ιωακείμ Ερνέστος (1901 - 1947), Δούκας του Άνχαλτ.
* Ευγένιος (1903 - 1980), νυμφεύτηκε την Αναστάζια Γιούνγκμαϊερ και είχε τέκνο:
** Αναστασία (γενν. 1940), παντρεύτηκε τον Μαρία Εμμανουήλ του Μάισσεν.
* Βόλφγκανγκ (1912 - 1936).

## Πηγές
* Genealogy of the princely House of Anhalt

## Αναφορές


Κατηγορία:Οίκος των Ασκάνια
Άριμπερτ του Άνχαλτ

Ο **Αριβέρτος** (γερμ. *Aribert*, 18 Ιουνίου 1866 - 24 Δεκεμβρίου 1933) του Οίκου των Ασκάνια ήταν πρίγκιπας (ονομαστικά μόνο) του Άνχαλτ. Έγινε επίτροπος κατά την ανηλικιότητα του ανιψιού του, Ιωακείμ Ερνέστου.

## Βιογραφία
Ο *Αριβέρτος Ιωσήφ Αλέξανδρος* γεννήθηκε στο Βέρλιτς και ήταν το πέμπτο παιδί και ο τέταρτος γιος του Φρειδερίκου Α΄ του Άνχαλτ και της Αντωνίας των Βέττιν, κόρης του Εδουάρδου της Σαξονίας-Αλτεμβούργου.

Το 1918 ο τρίτος αδελφός του, Εδουάρδος, απεβίωσε και τον διαδέχθηκε ο γιος εκείνου, Ιωακείμ Ερνέστος. Επειδή ήταν 17 ετών, ο Αριβέρτος ανέλαβε την επιτροπεία ως την ενηλικίωση αυτού.

Το 1933 απεβίωσε στο Μόναχο σε ηλικία 67 ετών, άτεκνος.

## Οικογένεια
Νυμφεύτηκε το 1891 τη Μαρία Λουίζα, κόρη του Χριστιανού του Σλέσβιχ-Χόλσταϊν. Ο Αριβέρτος ήταν ομοφυλόφιλος και έκανε διακοπές στο Κάπρι, γνωστό για τη δημιουργία σχέσεων μεταξύ αρρένων. Όταν έκανε σχέση με έναν της υπηρεσίας του, ο δευτερότοκος αδελφός του, Φρειδερίκος Β΄, ακύρωσε το γάμο. Η Μαρία Λουίζα δεν ξαναπαντρεύτηκε.

## Πηγές
* Robert Aldrich, *The Seduction of the Mediterranean: Writing, Art and Homosexual Fantasy*, London, 1993.

## Παραπομπές σε πηγές


## Εξωτερικοί σύνδεσμοι
* 

Κατηγορία:Οίκος των Ασκάνια
Εδουάρδος του Άνχαλτ

Ο **Εδουάρδος** μπορεί να αναφέρεται σε δύο πρόσωπα:
* Εδουάρδος δούκας του Άνχαλτ.
* Εδουάρδος τιτουλάριος δούκας του Άνχαλτ, εγγονός του προηγουμένου.

Κατηγορία:Γερμανοί ευγενείς